عبد اللہ یوسف علی

علامہ عبد اللہ یوسف علی  (4 اپریل 1872ء -10 دسمبر 1953ء) پاکستان سے تعلق رکھنے والے ممتاز سنی عالم، ادیب اور قرآن پاک کے انگریزی مترجم، مفسر اور اسلامیہ کالج لاہور کے سابقہ پرنسپل

 پیدائش 
عبد اللہ یوسف علی 4 اپریل 1872ء کو سورت، گجرات، برطانوی ہندوستان کے بوہرہ، داودی شیعہ گھرانے میں پیدا ہوئے۔

 تعلیم 
والد ان کے پولیس انسپکٹر تھے۔ ابتدائی تعلیم انھوں نے بمبئی کے انجمن حمایت اسلام اسکول میں حاصل کی اور بعد میں مشنری، ولسن کالج سے بی اے کیا۔ اس دوران انھوں نے قران پاک حفظ کیا۔ عبد اللہ یوسف علی نے 19 سال کی عمر میں ممبئی یونیورسٹی سے انگریزی ادب میں فرسٹ ڈویژن میں سند حاصل کی جس کے بعد وہ اسکالر شپ پر اعلی تعلیم کے لیے کیمبرج یونیورسٹی گئے۔
جہاں انھوں نے ایم اے اور ایل ایل ایم کی ڈگریاں سینٹ جانز کالج کیمبرج یونیورسٹی سے حاصل کیں۔ 1906ء میں انھوں نے لنکن ان سے بیرسٹری کا امتحان پاس کیا اور انڈین سول سروس کے امتحان میں ہندوستان بھر میں پہلی پوزیشن حاصل کی۔

 عملی زندگی 
وہ مختلف انتظامی عہدوں پر فائز رہے۔ پہلی جنگ عظیم میں برطانیہ کی حمایت میں تقریر و تحریر کی صورت میں تعاون پر 1917ء میں سر کا خطاب ملا، 1925ء میں وہ اسلامیہ کالج لاہور کے پرنسپل، جامعہ پنجاب کے فیلو اور سنڈیکیٹ کے رکن منتخب ہوئے۔عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 89

علامہ عبد اللہ یوسف علی نہایت عمدہ علمی ذوق رکھتے تھے۔ وہ زندگی کے آخری ایام میں اسلامیہ کالج لاہور کے پرنسپل مقرر ہوئے تھے۔ اسی زمانے میں انھوں نے قرآن پاک کا انگریزی میں ترجمہ مکمل کیا اور اس کے عمدہ حواشی لکھے۔ وہ لاہور سے نکلنے والے انگریزی روزنامہ ایسٹرن ٹائمز کے کچھ عرصہ مدیر بھی رہے۔

ہندوستان میں قیام کے دوران علامہ اقبال نے عبد اللہ یوسف علی کو اسلامیہ کالج لاہور کے پرنسپل کا عہدہ قبول کرنے پر آمادہ کیا، اس عہدہ پر وہ 1925ء سے 1927ء تک فائز رہے۔ 1928ء میں عبد اللہ یوسف علی اس متنازع مسلم وفد میں شامل تھے جو سر آغا خان کی قیادت میں لیگ آف نیشنز گیا تھا۔ اس وفد میں سر ملک فیروز خان نون بھی شامل تھے۔ اس وفد کا مقصد، لیگ آف نیشنز میں اسرائیل کے قیام کے لیے قرارداد کی حمایت تھا۔ برصغیر کے مسلمانوں نے اس وفد کی سخت مخالفت کی تھی۔ عبد اللہ یوسف علی اس کے بعد 1935ء سے 1937ء تک اسلامیہ کالج لاہور کے پرنسپل کی خدمات انجام دیتے رہے۔

 تصانیف 
 قرآن مجید کا انگریزی ترجمہ (1934ء)
 انگریزی عہد میں ہندوستان کے تمدن کی تاریخ،
 مصنوعات ریشم،
 یوگوسلاویہ اور سربیاکا فن سنگ تراشی،
 ازمنہ وسطیٰ کا ہندوستان،
 تشکیل ہند
 ہندوستانی مسلمان

 وفات 
عبد اللہ یوسف علی 10 دسمبر 1953ء لندن، برطانیہ میں وفات پاگئے۔

 حوالہ جات 

زمرہ:اسلام اور سیاست
زمرہ:انڈین سول سروس (برطانوی ہند) کے افسران
زمرہ:انگریزی مترجمین قرآن
زمرہ:بھارتی اسماعیلی
زمرہ:بھارتی سنی مسلمان
زمرہ:بھارتی مسلم شخصیات
زمرہ:برطانوی اسماعیلی
زمرہ:برطانوی شخصیات
زمرہ:برطانوی ہند کی شخصیات
زمرہ:بروک ووڈ قبرستان میں تدفین
زمرہ:بیسویں صدی کے بھارتی مترجمین
زمرہ:بیسویں صدی کے مسلمان محققین اسلام
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی معلمین
زمرہ:پاکستانی مفسرین
زمرہ:پاکستانی مورخین
زمرہ:تفسیر
زمرہ:ٹائیگر ترمیمی دوڑ، 2018ء کے موقع پر تحریر شدہ مضامین
زمرہ:داؤدی بوہرہ
زمرہ:سینٹ جانز کالج، کیمبرج کے فضلا
زمرہ:شیعیت سے سنیت قبول کرنے والی شخصیات
زمرہ:علماء علوم اسلامیہ
زمرہ:علمائے شیعہ
زمرہ:فیلو رائل سوسائٹی ادب
زمرہ:لاہوری شخصیات
زمرہ:لنکنز ان کے ارکان
زمرہ:مسلمان علما
زمرہ:مفسرین
زمرہ:ممبئی کی شخصیات
زمرہ:ممبئی کے مصنفین
زمرہ:ممبئی یونیورسٹی کے فضلا
زمرہ:مہاراشٹر کی شخصیات
زمرہ:1872ء کی پیدائشیں
زمرہ:1953ء کی وفیات

زمرہ:قرآن